Kristina,+Gunn+terese+og+Ingrid

__FILMANALYSE AV:__ __HVORDAN BLI DUMPET PÅ 10 DAGER__

Orginaltittel: How to lose a guy in 10 days Innspilt: 2002 Skuespillere: Kate Hudson og Matthew McConaughey Spilletid: 1 time og 52 minutt.

__Hovedpersonene:__
 * Andie Anderson** er en vellykket journalist. Hun jobber for Landets mest populære kvinneblad, Composure. Her har hun en egen spalte: ¨How to… ¨. Men hun ønsker å bli en seriøs journalist, som skriver om viktige ting; som politikk, fattigdom, økonomi osv. Hun er en attraktiv, ung dame, som er populær blant menn. Hun er ellers sportsinteressert, og favoritten er basketballaget Knicks.


 * Benjamin Berry** er også vellykket i jobben sin. Han arbeider innen reklame, og er spesialisert på alkohol og sportsutstyr. For tiden prøver han å skaffe seg jobboppdraget som er å reklamere for en kjent diamantkjede; Delauers. Han elsker damer, og er selv en damemagnet. Inntrykket som gis av han er at han er en flørt og litt ¨Badboy¨. I likhet med Andie er han også en sportsfanatiker, og laget er Knicks.


 * Phillip: Sjefen til Ben.**
 * Lana: Sjefen til Andie**
 * Michelle: Venninnen til Andie**
 * Kameratene: Til Ben**

__Plot__:

__Set-up__ Michelle blir dumpet, Sjefen deres vil noen skal skrive en artikkel om det. Det blir til at Andie skriver artikkelen, for at Michelle skal slippe å skrive historien selv, og for at andre ikke skal snoke i Michelles privatliv. Andie bruker historien til Michelle som et utgangspunkt for å skrive artikkelen: ¨Hvordan bli dumpet på 10 dager¨. Denne artikkelen skal vise at hvem som helst kan bli dumpet, om de gjør de typiske feilene mange kvinner gjør. Andie skal ¨date¨ en mann, og deretter få han til å dumpe henne, ved å gjøre de typiske feilene.

Benjamin Berry prøver å få en reklamejobb for den store og kjente diamantkjeden ¨Delauers¨. Men sjefen har allerede gitt bort jobben. Han diskuterer og prøver å overbevise dem om at han er best egnet for jobben. Han kommer med utsagnet: ¨Å selge en diamant til en kvinne, krever det samme som for å få henne til å forelske seg.¨ Ut av dette utsagnet blir det et veddemål. Kollegaene til Ben, sier at de skal velge ut en kvinne, der og da. En kvinne som Ben skal få til å forelske seg i ham. Kollegaene ser Andie, de har tidligere samme dag vert hos Composure og vet derfor artikkelen som Andie skriver. De velger Andie, og Ben går med på dette.

Andie og Ben treffes samme kveld, og spillet er i gang. Dette er første del av filmen, og varer i ca 18–20 minutt.

__Konfrontasjon:__ De dater og hun gjør det hun kan, for at han skal ville ha henne. Det samme gjør han. På den andre daten, begynner Andie med å gjøre de typiske feilene, for å skyve han fra seg. Hun forsetter med å gjøre typiske feil. Andie gjør alt hun kan for å bli dumpet, mens Ben gjør alt han kan for at hun skal falle for ham.

Til slutt kommer det til et punkt hvor det ser ut til å ha blitt slutt. Ben orker ikke mer. Kameratene minner han på hvorfor han gjør dette. Dette igjen gjør at han kjemper videre. Han foreslår familieterapi. Andie tar han med til sin ¨egen familieterapeut¨, som egentlig er Michelle. Det blir foreslått at de skal reise til staten Island for å besøke Bens familie. Andie må si ja.

På turen til Staten Island forelsker de seg. Og når de kommer hjem prøver Andie å slippe å skrive artikkelen. Sjefen nektar at artikkelen skal droppes, og sier at Andie er en profesjonell journalist, og må gjennomføre det.

Andie blir med Ben på ¨Diamant-fest¨. Phillip finner ut at Andie er forelsket i Ben, og gir ben jobben. Kollegaene til Ben sier til Kameratene at Andie visste om veddemålet. De prøver å overtale Andie til å late som hun ikke visste om det, noe hun egentlig ikke gjorde. Andie blir såret og full, hun går derfor opp på scenen. Ben blir også nødt til å gå på scenen. Og Hele historien om hvordan det har gått for seg, og hva som egentlig skjedde kommer frem for allmennheten. De blir uvenner og såret begge to. Her slutter hoveddelen.

__Resolusjon:__ Andie skriver artikkelen, og slutter deretter i jobben. Hun skal reise til Washington DC, for å finne en jobb hvor hun kan skrive om det hun ønsker. Kameratene viser Ben bladet og får han til å lese artikkelen. Hun skrev blant annet at hun mistet den eneste hun hadde elsket. Ben reiser for å finne Andie, og må følge etter en taxi for å stoppe henne. Han får stoppet dem, og de gjør opp og blir sammen igjen.

__Virkemiddel:__ __Frampek__: Filmen viser oss små detaljer som gir oss frampek om det som skal skje. Som regel skjer det en handling som gir mening etter frampeket rett etter på. F. eks ser vi mikrofonen, og like etterpå går Andie opp på scenen.

__Musikk:__ Musikken passer til stemningen. Pop blir mye brukt, og klassisk musikk spillet av piano som bakgrunnsmusikk. Musikken kan beskrives som romantisk musikk og stemningsmusikk.

__Spenningskurver:__ Filmen har flere små spenningskurver. En vesentlig er når det blir slutt mellom Ben og Andie. Men den største er definitivt når vi nærmer oss slutten av filmen, da de er på diamant-festen, og begges intensjoner med forholdet er blitt avslørt.

__Kameravinkler:__ Bruker en del nærbilde i romantiske situasjoner. Mye nærbilde av personene, gjør at filmen fokuserer på personlighetene og hendelsene. Fokuserer en del på kroppsspråket, og hvordan de oppfører seg i forhold til hverandre. I slutten av filmen avsluttes det med at kamera zoomer mer og mer ut, og blir til slutt et panoramabilde. Kamera blir lite brukt som virkemiddel, det forteller bare historien så enkelt som mulig. Du trenger ikke tenke for å se denne filmen.

__Sjanger:__ Denne filmen er en typisk romantisk komedie. Allerede før filmen starter vet du at de på et eller annet tidspunkt vil finne hverandre. En kort måte å summere opp handlingen er å si: Jente møter gutt, konflikt, harmoni, problem, harmoni atter igjen. I denne sjangeren er det en veldig overflatisk skildring av personene. Dette vil si at vi ikke blir kjent med hvordan personene egentlig er, vi bare tenker oss til det. Personene er slik vi forestiller oss at de skal være: drømmekvinnen og drømmemannen. Vi drømmer oss bort, og ønsker å bli som personene i filmen, og oppleve det de opplever. Drømmer om det perfekte forholdet. Denne type film blir som regel foretrukket av unge tenåringsjenter, eller i alle fall jenter/kvinner.